**Zmluva**

**o nájme hrobového miesta uzavretá v súlade s § 21 zákona č. 131/2010 Z. z. o pohrebníctve a o zmene a doplnení zákona č. 455/1991 Zb. o živnostenskom podnikaní v znení neskorších predpisov a v súlade s prevádzkovým poriadkom na pohrebisku v**

**k. ú. obce Sirník zo dňa 17.03.2016**

**I.**

1. Prenajímateľ: Obec Sirník, IČO : 0000331902 zastúpená starostom Viktorom Kalánom (ďalej len prenajímateľ)

2. Nájomca: Helena Satmariová, rod. ........., nar. ..................., trvale bytom Sirník, Nový rad 35/17, 076 03

(ďalej len nájomca)

Prenajímateľ na jednej strane a nájomca na druhej strane uzatvorili túto zmluvu o nájme hrobového miesta, na pohrebisku v obci Sirník ( ďalej len hrobové miesto ), na parcele číslo 1476, hrobové miesto č. 164 (Imrich Satmari \*......., + ............, Helena Satmariová rod. .................. \*................)

**II. Predmet zmluvy**

1. Predmetom zmluvy o nájme hrobového miesta, ktoré prenajímateľ prenajíma nájomcovi do užívania je nájom tohto miesta.
2. Hrobové miesto, ktoré je predmetom tejto zmluvy je vedené v evidencii prenajímateľa so všetkými zákonom stanovenými údajmi a v súlade s prevádzkovým poriadkom prenajímateľa.
3. Prenajímateľ vedie v evidencii aj všetky zmeny týkajúce sa hrobového miesta.

**III. Čas prenájmu hrobového miesta**

1. Prenajímateľ prenecháva nájomcovi hrobové miesto dňom podpisu Zmluvy o nájme hrobového miesta.
2. Zmluva sa uzatvára na dobu neurčitú.
3. Zrušiť nájomnú zmluvu uzavretú na dobu neurčitú možno iba výpoveďou pokiaľ nedôjde k dohode.
4. Zmluvu nemôže prenajímateľ vypovedať pred uplynutím tlecej doby stanovenej v Prevádzkovom poriadku pohrebiska.
5. Prenajímateľ vypovie nájomnú zmluvu ak :
   1. závažné okolnosti na pohrebisku znemožňujú trvanie nájmu na dlhšiu dobu,
   2. pohrebisko sa zruší,
   3. nájomca neplatí nájomné.

**IV. Nájomné**

Prenajímateľ ustanovil výšku nájomného za užívanie hrobového miesta – pochovanie do dvojhrobky –20,00€ na 20 rokov.

**V. Práva a povinnosti zmluvných strán**

**A) Povinnosti nájomcu**

1. Nájomca je povinný na vlastné náklady zabezpečiť údržbu hrobového miesta.
2. Nájomca je povinný oznamovať prenajímateľovi všetky zmeny údajov za účelom evidencie.
3. Nájomca môže vysádzať stromčeky, kry, umiestňovať lavičky len s predchádzajúcim súhlasom prenajímateľa. Nájomca je povinný požiadať o súhlas k vybudovaniu hrobky.
4. Nájomca je povinný včas a v zmluvnej výške zaplatiť stanovené nájomné.
5. Nájomca je povinný odstrániť príslušenstvo hrobu na výzvu prenajímateľa.

**B) Povinnosti prenajímateľa**

1. Prenajímateľ je povinný zabezpečiť prístup k hrobovému miestu a zdržať sa akéhokoľvek zásahu do hrobového miesta.
2. Prenajímateľ je povinný bezodkladne informovať nájomcu o zásahu pri bezodkladnom zaistení bezpečného prevádzkovania pohrebiska.
3. Prenajímateľ je povinný bezodkladne písomne informovať nájomcu ak sa pohrebisko ruší. Ak nájomca nepreberá písomnosti alebo ak je jeho adresa neznáma bude táto informácia zverejnená na verejnej tabuli.

**VI. Záverečné ustanovenia**

1. Táto nájomná zmluva je uzavretá na dobu neurčitú.
2. Výpovedné doby plynú nasledovne :
   1. ak je nájomca známy plynie 1 ročná výpovedná lehota odo dňa, kedy nebolo nájomné zaplatené.
   2. ak je nájomca neznámy je výpovedná lehota 5 rokov a plynie odo dňa zverejnenia na úradnej tabuli.
3. Ostatné náležitosti, ktoré nie sú touto zmluvou upravené sa riadia ustanoveniami zákona 131/2010 Z. z. o pohrebníctve a ostatnými právoplatnými právnymi predpismi.
4. Zmluva je vyhotovená v dvoch rovnopisoch, jeden pre nájomcu a jeden pre prenajímateľa.
5. Nájomca udeľuje súhlas so spracovaním osobných údajov za účelom evidencie nájmu hrobového miesta podľa zákona č. 18/2018 Z. z. o ochrane osobných údajov v znení neskorších predpisov.

V Sirníku, 08.04.2021

.............................................. ...............................................

Za prenajímateľa nájomca

Viktor Kalán, starosta